CELEX: 31994D0466
Language: ro
Date: 1994-07-13 00:00:00
Title: Decizia Comisiei din 13 iulie 1994 de modificare a anexei I capitolul 13 la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE

03/Volumul 15
            
            
               RO
            
            
               Jurnalul Ofícial al Uniunii Europene
            
            
               151
            
         31994D0466
   
               L 190/26
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 13 iulie 1994
   de modificare a anexei I capitolul 13 la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE
   (94/466/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE (1), în special articolul 15 alineatul al doilea,
   întrucât, ținând seama de experiența dobândită în cursul aplicării dispozițiilor prevăzute, este necesar să se modifice condițiile de schimb și de import de trofee de vânătoare; întrucât, în consecință, este necesar să se reformuleze anexa I capitolul 13 la directiva respectivă;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Capitolul 13 din anexa I la Directiva 92/118/CEE se înlocuiește cu anexa la prezenta decizie.
   Articolul 2
   Prezenta decizie intră în vigoare la 1 decembrie 1994.
   Articolul 3
   Prezenta decizie se adresează statelor membre.
   
      Adoptată la Bruxelles, la 13 iulie 1994.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 62, 15.3.1993, p. 49.
   ANEXĂ
   
      „CAPITOLUL 13
      TROFEE DE VÂNĂTOARE
      A.   Fără a aduce atingere dispozițiilor adoptate în cadrul Regulamentului (CEE) nr. 3626/82 (1), schimburile și importurile de trofee de vânătoare:
      
                  (i)
               
               
                  ale ongulatelor și ale păsărilor care au fost supuse unui tratament taxidermist complet care le asigură o conservare la temperatura ambiantă;
               
            
                  (ii)
               
               
                  ale altor specii decât ongulatele și păsările
               
            nu sunt supuse nici unei interdicții sau restricții din motive de sănătate animală.
      B.   Fără a aduce atingere dispozițiilor adoptate în cadrul Regulamentului (CEE) nr. 3626/82, schimburile și importurile de trofee de vânătoare ale ongulatelor și ale păsărilor care nu au fost supuse tratamentului prevăzut la punctul A subpunctul (i) fac obiectul următoarelor condiții:
      
                  1.
               
               
                  în ceea ce privește schimburile:
                  
                              —
                           
                           
                              fie că trofeele de vânătoare trebuie să provină de la animale originare dintr-o regiune care, în conformitate cu norma comunitară, nu face obiectul unor măsuri restrictive ca urmare a apariției unei boli transmisibile grave la care animalele din speciile respective sunt sensibile;
                           
                        
                              —
                           
                           
                              fie că trofeele de vânătoare trebuie să respecte condițiile de la punctul 2 litera (b) sau (c), în cazul în care provin de la animale originare dintr-o regiune care, în conformitate cu norma comunitară, face obiectul unor măsuri restrictive ca urmare a apariției unei boli grave la care animalele din speciile respective sunt sensibile;
                           
                        
            
                  2.
               
               
                  în ceea ce privește importurile:
                  
                              (a)
                           
                           
                              pentru trofeele de vânătoare constituite din părți anatomice întregi care nu au suferit nici o transformare:
                              
                                          —
                                       
                                       
                                          să provină de la animale în cazul cărora importul tuturor categoriilor de carne proaspătă din specia respectivă care nu a suferit nici un tratament este autorizat în Comunitate, în conformitate cu norma comunitară;
                                       
                                    
                                          —
                                       
                                       
                                          să fie ambalate imediat, fără a intra în contact cu alte produse de origine animală care le-ar putea contamina, în ambalaje individuale, transparente și închise, pentru a evita orice contaminare ulterioară;
                                       
                                    
                                          —
                                       
                                       
                                          să fie însoțite de un certificat veterinar care să ateste că au fost îndeplinite condițiile de mai sus.
                                       
                                    De asemenea, în cursul tratamentului taxidermist, deșeurile care nu fac parte din trofeu trebuie să fie distruse;
                           
                        
                              (b)
                           
                           
                              pentru trofeele de vânătoare constituite numai din oase, coarne, copite, coarne de cerb și dinți:
                              
                                          —
                                       
                                       
                                          să fi fost înmuiate în apă clocotită pentru un timp corespunzător, astfel încât să se asigure că orice altă materie în afară de oase, coarne, copite, coarne de cerb și dinți este înlăturată;
                                       
                                    
                                          —
                                       
                                       
                                          să fie perfect uscate;
                                       
                                    
                                          —
                                       
                                       
                                          să fi fost dezinfectate cu un produs autorizat de autoritatea competentă a țării expeditoare, în special cu apă oxigenată (H2O2) în ceea ce privește părțile constituite din oase;
                                       
                                    
                                          —
                                       
                                       
                                          să fie ambalate imediat după tratament fără să intre în contact cu alte produse de origine animală care le-ar putea contamina, în ambalaje individuale, transparente și închise, pentru a evita orice contaminare ulterioară;
                                       
                                    
                                          —
                                       
                                       
                                          să fie însoțite de un document sau de un certificat care să ateste că au fost îndeplinite condițiile de mai sus;
                                       
                                    
                        
                              (c)
                           
                           
                              pentru trofeele de vânătoare constituite numai din piele:
                              
                                          —
                                       
                                       
                                          să fi fost
                                          
                                                      (i)
                                                   
                                                   
                                                      fie uscate;
                                                   
                                                
                                                      (ii)
                                                   
                                                   
                                                      fie sărate la uscat sau în saramură timp de cel puțin 14 zile înainte de expedierea lor;
                                                   
                                                
                                                      (iii)
                                                   
                                                   
                                                      fie conservate printr-o altă procedură decât argăsirea, de stabilit în conformitate cu procedura prevăzută la articolul 18,
                                                   
                                                
                                    
                                          —
                                       
                                       
                                          să fie ambalate imediat după tratament, fără a intra în contact cu alte produse de origine animală care le-ar putea contamina, în ambalaje individuale, transparente și închise, pentru a evita orice contaminare ulterioară;
                                       
                                    
                                          —
                                       
                                       
                                          să fie însoțite de un document sau de un certificat care să ateste că au fost îndeplinite condițiile de mai sus.
                                       
                                    
                        
            
   
      (1)  JO L 384, 31.12.1982, p. 1.”